فرانسا عیرقچی‌لیک و ایسلاموفوبیا موشاهیده قورومو (ORİW) بو ایل اؤلکه‌ده ایسلاما قارشی چیخان آدلاری معین ائتمک اوچون سوسیال مئدیادا سس وئرمه کئچیریب.
سوسیال مئدیا ایستیفادچی‌لری سس وئرمه‌ده فرانسادا ایسلام علیهینه چیخیش‌لاری ایله تئز-تئز گوندمه گلن آدام‌لارین آدلارینی سئچیب. بو آدام‌لار یازیچی باربارا لفبورا (Barbara Lefebvre) ، آوروپا پارلامئنتی‌نین میللت وکیلی نادینه  مورانو (Nadine Morano) ، فرانسا سیاستچی‌سی آرور برگر (Aurore Berger)، حدین‌دن آرتیق ساغچی سیاستچی ژان مسیحا (Jean Messiha)، ژورنالیست پاسکال پراود (Pascal Praud)، آکادئمیک ارنت بووت  (Laurent Bouvet)، الجزایر اصیل‌لی ژورنالیست محمد سیفایی (Mohamed Sifaoui)، وکیل گیلس ویلیاک گلدنادل (Gilles-William Goldnadel) اولوب.
فرانسا عیرقچی‌لیک و ایسلاموفوبیا موشاهیده قورومونون صدری ایفاکات یونا سس وئرمه‌یه دایر وئردیگی بیاناتدا بیلدیریب: "بو آدام‌لار چوخ تهلوکه‌لی اویون اویناییرلار. بیز ده بو وضعیته دقت چکمک و اینسان‌لارین رئاکسیاسینی اورتایا قویماق ایستدیک".
18 اوکتبردا باشلایان سس وئرمه 1 هفته داوام ائده‌جک.
